**Ministru kabineta noteikumu “Grozījums Ministru kabineta 2012.gada 6.novembra noteikumos Nr.745 “Centrālās finanšu un līgumu aģentūras nolikums”” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2012.gada 6.novembra noteikumu Nr.745 “Centrālās finanšu un līgumu aģentūras nolikums” (turpmāk – MK noteikumi Nr.745) grozījumu mērķis ir aktualizēt Centrālās finanšu un līgumu aģentūras (turpmāk arī – aģentūra) veicamās funkcijas. Ņemot vērā, ka aģentūra šobrīd attiecīgās funkcijas faktiski neveic, vairs nav nepieciešams attiecīgās funkcijas atspoguļot MK noteikumos Nr.745.  Plānots, ka MK noteikumu Nr.745 grozījuma projekts (turpmāk – MK noteikumu projekts) stāsies spēkā 2018.gada decembrī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts sagatavots pamatojoties uz Valsts pārvaldes iekārtas likuma 16.panta pirmo un otro daļu un atbilstoši aģentūras iniciatīvai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd MK noteikumu Nr.745 3.1.apakšpunkts definē, ka aģentūrai ir “PHARE un Pārejas programmas ieviešanas institūcijas funkcijas”, kā arī 3.4.apakšpunkts nosaka, ka aģentūrai arī ir “aģentūras funkcijas Eiropas Ekonomikas zonas finanšu instrumenta un Norvēģijas valdības divpusējā finanšu instrumenta ieviešanā 2004.–2009.gadā”, savukārt MK noteikumu Nr.745 3.5.apakšpunkts paredz, ka aģentūra ir funkcija “Latvijas–Šveices sadarbības programmas finansējuma administrēšana atbilstoši kompetencei”, kā arī MK noteikumu Nr.745 3.6.apakšpunkts definē, ka aģentūrai ir “sertificēšanas iestādes funkcijas Solidaritātes un migrācijas plūsmu pārvaldīšanas pamatprogrammas fondu ieviešanā”.  No attiecīgā tiesiskā regulējuma izriet aģentūras funkcijas attiecīgo programmu administrēšanā, tomēr visas četras attiecīgās funkcijas ir zaudējušas savu aktualitāti, pamatojoties uz tālāk minēto.  1. PHARE un Pārejas programmas ir noslēgušās un attiecīgo programmu ietvaros aģentūras atbildībā arī ir izbeigusies, līdz ar to aģentūra vairs neveic projektu pēc-pārbaužu veikšanu, lai pārliecinātos par īstenoto programmu projektu rezultātu ilgtspēju.  2. Eiropas Ekonomikas zonas finanšu instrumenta un Norvēģijas valdības divpusējā finanšu instrumenta ieviešana 2004.-2009.gadam ir noslēgusies, tostarp ir beigusies arī aģentūras loma finanšu instrumentu vadības nodrošināšanā – aģentūra vairs neizstrādā sadarbības līgumu projektus; neslēdz sadarbības līgumus; vairs nenodrošina programmu, grantu shēmu un individuālo projektu ieviešanas uzraudzību, kontroli un auditu.  3. Latvijas – Šveices sadarbības programmas ieviešana arī ir beigusies, tostarp ir beigusies arī aģentūras loma vadības nodrošināšanas kārtībā, tai skaitā aģentūrai piešķirtā vadošās iestādes funkciju deleģējuma izpilde. Aģentūra vairs nenodrošina finanšu resursu administrēšanu un projektu rezultātu ilgtspējas uzraudzību, t.i., aģentūra vairs neizstrādā un neslēdz īstenošanas līgumus ar individuālo projektu īstenotājiem vai starpniekinstitūcijām un nozares ministrijām; neizskata projektu ieviešanas progresu pārskatus un maksājumu pieprasījumus; neveic pārbaudes projektu īstenošanas vietās; neveic atmaksas finansējuma saņēmējiem. Arī Šveices kompetentās iestādēs oficiāli ir paziņojušas, ka 2017.gada 20.septembrī ir beigusies Latvijas – Šveices sadarbības programma (informācija pieejama tīmekļa vietnē: <https://www.swiss-contribution.lv/page/17>).  4. Solidaritātes un migrācijas plūsmu pārvaldīšanas pamatprogrammas fondu ieviešana ir beigusies, tostarp ir beigusies arī aģentūras kā sertificēšanas iestādes funkciju īstenošana Solidaritātes un migrācijas plūsmu pārvaldīšanas pamatprogrammas ietvaros, t.i., aģentūra vairs neapstiprina, ka izdevumu deklarācijas ir precīzas, apstiprināšanas nolūkā vairs nepārliecinās par vadošās iestādes procedūru un veikto pārbaužu atbilstību normatīvo aktu prasībām, kā arī neveic citas darbības attiecīgās programmas ietvaros.  Pašlaik visu programmu ietvaros iegūtā dokumentācija un dati glabājas aģentūrā. Lietas, kurās sakārtoti dokumenti par aģentūras pārziņā esošajiem Eiropas Savienības finansētajiem speciālo programmu projektiem un kurām glabāšanas termiņš noteikts pastāvīgi, pēc programmas slēgšanas aģentūras dokumentu un arhīva pārvaldības ekspertu komisija atlases kārtā izvērtēs un pastāvīgai glabāšanai atlasīs projektus, kuru dokumentus iešūs lietās, saskaņojot ar Latvijas Nacionālo arhīvu.  Līdz ar to, ņemot vērā, ka saskaņā ar Valsts pārvaldes iekārtas likuma 16.panta otrās daļas 5.punktu iestādes, arī aģentūras, nolikumā norāda iestādes funkcijas, uzdevumus un kompetenci, un arī apstākli, ka aģentūras funkcijas, uzdevumi un kompetence visu četru minēto atbalsta programmu administrēšanā faktiski ir izbeigusies, ir nepieciešamība aktualizēt Noteikumu Nr.745 3.punktu, kas atspoguļo aģentūras veicamās funkcijas. Sakarā ar minēto ir izstrādāts MK noteikumu grozījumu projekts. |
| 3. | Projekta izstrādē iesaistītās institūcijas un publiskas personas kapitālsabiedrības | Centrālā finanšu un līgumu aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts neskar sabiedrības grupas, jo precizē Centrālās finanšu un līgumu aģentūras veicamās funkcijas. |
| 2. | Sabiedrības līdzdalība projekta izstrādē | Projekts pēc tā izsludināšanas Valsts sekretāru sanāksmē būs publiski pieejams Ministru kabineta tīmekļvietnes sadaļā „Tiesību aktu projekti”. Ministru kabineta noteikumu projekts pēc tā pieņemšanas Ministru kabinetā tiks publicēts arī oficiālajā izdevumā "Latvijas Vēstnesis". |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek aktualizētas Centrālās finanšu un līgumu aģentūras veicamās funkcijas. Centrālās finanšu un līgumu aģentūras veicamie uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta. MK noteikumu projekts tiks realizēts esošo Centrālās finanšu un līgumu aģentūras cilvēkresursu ietvaros. Projekta izpilde neietekmēs valsts pārvaldes funkcijas, jo noteiktās funkcijas jau ir izpildītas un nav paredzama šo funkciju iespējama aktualizācija nākotnē. |
| 3. | Cita informācija | Nav. |

Finanšu ministre D. Reizniece-Ozola

Ābols, 25910690

[Aivars.Ābols@cfla.gov.lv](mailto:Aivars.Ābols@cfla.gov.lv)